recursal/SuperWikiNEXT-32B huggingface dataset:
**האנדרטה לחללי מלחמת העולם השנייה** (בפורטוגזית: **Monumento aos Mortos da Segunda Guerra Mundial**), המוכרת בשמה העממי **אנדרטת הפרסינייאס** (**Monumento aos Pracinhas**) היא אנדרטה לזכר הברזילאים שקיפחו את חייהם במסגרת חלקה של ברזיל במלחמת העולם השנייה.

מבנה
----

האנדרטה מנציחה את חללי כוח המשלוח הברזילאי וטייסי חיל האוויר הברזילאי אשר נפלו בקרבות באיטליה וכן את מלחי חיל הים הברזילאי וצי הסוחר הברזילאי ונוסעיהם אשר טובעו בים בידי צוללות גרמניות ואיטלקיות. האנדרטה ממוקמת בפארק פלמנגו (Aterro do Flamengo), במרכז העיר ריו דה ז'ניירו, על חופו של מפרץ גואנברה (Baía de Guanabara).

בניית האנדרטה החלה בשנת 1957 והיא נחנכה בשנת 1960. האנדרטה נבנתה על פי תכנונם של האדריכלים מרקוס קונדר נטו (Konder Neto) והליו ריבאס (Ribas), אשר זכו בעבודה לאחר תחרות לאומית בה הוצגו כ-30 הצעות. מתחם האנדרטה כולל מוזיאון המתאר את מעורבותה של ברזיל במלחמת העולם השנייה, ובמיוחד את עלילות כוח המשלוח הברזילאי, רחבת מסדרים, מתחם קבורה תת-קרקעי בו הוטמנו בטקס ממלכתי שרידי גופותיהם של חללי כוח המשלוח הברזילאי שהועברו לשם מבית הקברות בפיסטויה שבאיטליה בו הוטמנו בזמן הקרבות וכן משטח בטון מוגבה. האנדרטה כוללת שלוש יצירות אמנות:

* פסל מתכת פרי יצירתו של ז'וליו קאטלי פיליו (Catelli Filho) לזכר חיל האוויר הברזילאי.
* פסל גרניט מעשה ידיו של אלפרדו סשיאטי (Ceschiatti) לזכר החיילים הפשוטים משלוש הזרועות (ים, אוויר ויבשה).
* ציורו של אניסיו מדיירוש (Medeiros), עשוי אריחים שחוברו יחדיו, לזכר החללים, אנשי צבא ואזרחים כאחד, אשר טבעו במצולות.

קישורים חיצוניים
----------------

ויקישיתוף מדיה וקבצים בנושא **האנדרטה לחללי מלחמת העולם השנייה** בוויקישיתוף
**האנדרטה ליום האדמה בסח'נין** היא אנדרטה לזכר ההרוגים באירועי יום האדמה שהתרחשו ב-1976. האנדרטה תוכננה בשיתוף פעולה של גרשון קניספל ועבד עאבדי.

הקמת האנדרטה
------------

לאחר אירועי יום האדמה ב-1976, בהם נהרגו שישה מפגינים ערבים, הוקמה ועדה בכפרים בהם גרו ההרוגים במטרה למצוא דרך להנכיח את זכרם. הוועדה למען ההגנה על אדמות פלסטינים החליטה להקים אנדרטה בסח'נין שתנציח את ששת ההרוגים, שמתוכם שלושה היו תושבי העיר. הוועדה יצרה קשר עם עבד עאבדי, באותם ימים אמן צעיר מחיפה, שיקים את האנדרטה. עבדי חשש שבשל העבודה על האנדרטה ירדף על ידי השלטון ולכן פנה לפסל גרשון קניספל להצטרף אליו בהקמת האנדרטה. האמנים יצרו שתי אנדרטאות זה ליד זה. האנדרטה הקטנה יותר מבין השניים היא פסל של מחרשה ומולה עומדת האנדרטה המרכזית והמסיבית המתעסקת ביחסים בין האדם לאדמה. האנדרטה בנויה בצורת סרקופג ובארבע פאותיו תבליטים, בצד אחד אנשים מושיטים יד אל האדמה בצורות שונות ובצד אחר אנשים שרויים על האדמה הנראים ללא רוח חיים. האנדרטה ממוקמת בבית הקברות המוסלמי, אך אין עליה סממנים דתיים למעט המילה שהיד, שהפכה להיות גם מונח חילוני בלאומיות הערבית והפלסטינית. בקדמת האנדרטה מופיעים שמות ההרוגים, מתחת לאלו ציטוט מהקוראן "הם הקריבו את עצמם שנוכל לחיות.." המהווה שימוש חילוני-לאומי בפסוק מהקוראן. מאורעות יום האדמה והקמת האנדרטה היו הפעם ראשונה שהלאום הפלסטיני וחיבורו אל האדמה קיבלו ביטוי במרחב הציבורי.

סיפורה של אנדרטה: יום האדמה בסח'נין עבד עאבדי וגרשון קניספל
-----------------------------------------------------------

ב-2006 הוצגה בחיפה וביפו תערוכה שמתחקה אחר הקמתה של האנדרטה בסח'נין ב-1976, והכילה אלמנטים מתכנון האנדרטה וביניהם המודל הראשוני, הדפסים וציורים ואלו לצד צילומים מסח'נין בהפגנות יום האדמה לאחר הקמת האנדרטה. התערוכה לוותה גם בטקסטים שהופיעו במארז דפוס שיצא לאור ב-1978, וכלל מאמרים של סמיח אל קאסם, גרשון קנספל, עבד עאבדי ויהושוע סובול. זה האחרון חזר למאמר שכתב חודש לפני יום האדמה ב-1976, בו ביקר את מדיניות ממשלת ישראל כלפי הפקעת הקרקעות ואת התקשורת הישראלית שהתעלמה מהנושא, "הטלוויזיה שלנו, המכסה כל ניפוח לחיים של חבר כנסת מסוים, לא מצאה לנכון לסקר בהרחבה או בצמצום את המתרחש בכפרים הערביים". הוא מתאר את ה"אזרח התמים" המובל על ידי ייצוג התקשורת ואינו מבין את גודל הפקעת הקרקעות ואת התסיסה המתרחשת בקרב הציבור הערבי כתגובה. וכך הוא סיים את דבריו: "טראגי הדבר, שמעשה יצירה משותף מעין זה בין יוצר ערבי ויוצר יהודי מוצא את ביטויו באנדרטה לזכרם של הקורבנות...מאז ראשיתו של הקונפליקט היו המטיפים להבנה ואחווה...וקולם היה קול קורא במדבר. ביום שאמונתם תהיה לנחלת הרוב- ישכון השלום וישרור הצדק בין עמינו".

קישורים חיצוניים
----------------

ויקישיתוף מדיה וקבצים בנושא **האנדרטה ליום האדמה בסח'נין** בוויקישיתוף
* מיכאל יעקובסון: סיבוב באנדרטה ליום האדמה בסח'נין, באתר 'חלון אחורי', 4 בנובמבר 2023

הערות שוליים
------------

1. ↑  תמיר שורק, Memory and Identity: The Land Day Monument, **ISIM Newsletter**, 2002
2. ↑  טל בן צבי, סיפורה של אנדרטה: יום האדמה בסכנין 1976–2006 - עבד עאבדי וגרשון קניספל, באתר גלריית הגר
3. ↑  סמיח אל קאסם, דם ואדמה, קטלוג -מארז 1978, באתר גלריית הגר
4. ↑  יהושע סובול, ליצור יצירה משותפת, קטלוג -מארז 1978, באתר גלריית הגר
**Tu t'en iras** (בעברית: **אתה תלך**) הוא סינגל שהוקלט על ידי הזמרת-יוצרת הקנדית־צרפתייה לה זארה. הוא יצא לאור ב-11 ביוני 2021, על ידי חברת התקליטים פולידור רקורדס, כסינגל מתוך אלבום הבכורה שלה *Traîtrise*. השיר נכתב והופק על ידי לה זארה, אחמד סגיר, יניק ראסטוגי וזכרי ריימונד. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-24.5 מיליון השמעות.

וידאו קליפ
----------

הווידאו קליפ הרשמי של השיר פורסם ב-16 ביוני 2021 בערוץ היוטיוב הרשמי של לה זארה. נכון ליולי 2023 עומד מונה הצפיות של הקליפ על למעלה מ-23 מיליון צפיות.

מיקומי שיא
----------

| 
‏‏‏  **מצעדים ודירוגים (2021)** |
| --- |
| מדינה | מצעד | מיקום שיא |
|  צרפת | SNEP | 78 |

נתוני מכירות
------------

| מקום | תארים | מכירות |
| --- | --- | --- |
| צרפת (FRA) | פלטינה | 200,000 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 11 ביוני 2021 | סטרימינג • הורדה דיגיטלית | פולידור רקורדס |  |

הערות שוליים
------------

1. ↑  Tu t’en iras - Single
**הבמה המשותפת** הוקמה ב-1934 כמרכז תרבות לשירות תשובי יישובי עמק יזרעאל בשטח שבין קיבוץ עין חרוד מאוחד ותל יוסף, באזור גבעת קומי.

רעיון ההקמה
-----------

בניין הבמה בקיבוץ עין חרוד הוקם בשנים 1934–1938. במקור, תכננו לבנות במקום בניני ציבור שישרתו את חברי קיבוצי האזור, במטרה לשמר את הרוח השיתופית והאווירה הקיבוצית ששרתה, כביכול, על אזור הקמתו של קיבוץ עין חרוד - "גבעת קומי". לאחר מכן, מרגוט קלאוזנר ויהושע  ברנדשטטר, מחלוצי התיאטרון הישראלי וממקימי תיאטרון "הבימה" ו"אולפני ההסרטה הרצליה", הגו את הרעיון להקמת במה משותפת במקום. היה זה במסגרת ניסיון "להביא את התרבות העברית אל החלוצים – בביתם".

חברי הקיבוצים בעמק חרוד אימצו בחום את רעיון ההקמה של הבמה. הם שכרו את המהנדס דוד טוביה, והתכנון היה הקמת מבנה המתנשא לגובה של 14 מטרים כדי לנצל את התנאים של מעלה הגבעה, הן מבחינה אקוסטית והן לצורך הגנה על המרחב. פתח רחב נקבע בחזית הצפונית הפונה אל מעלה הגבעה. בפתח נקבעה במת עץ גדולה, כדי שהקהל הרב ינצל את מזג האוויר הנוח של העמק וישב תחת כיפת השמיים. לאחר אישור התוכניות החלו הקיבוצים לאסוף כספים ממקורות שונים, על מנת לממשן ולהקים במה משותפת לכל תושבי האזור.

איסוף הכספים ובניית הבמה
------------------------

באוגוסט 1932 מסר החבר אהרון ציזלינג לאספת חברי עין חרוד, כי עלות הקמת הבמה עומדת על כ-750 לירות א"י. לפי הצעתו, המימון היה אמור להגיע באופן הבא: 150 לירות מגוף בשם "קרן הבמות", 200 לירות נוספות מהלוואה, 159 לירות כתרומה מסוחרי הכפר הערבי הסמוך "נוריס" (אנ') (כיום - היישוב נורית), אתם היו הקיבוצים בקשרי מסחר, ושאר המימון - מעבודת חברים.

הבנייה החלה בשנת 1934 והסתיימה בשנת 1938. המבנה הענק תוכנן כך שהחלל הגבוה משמש כאפקט הגברה, והוא ניצב בקדמת עין חרוד, בולט לעיני כל מי שעברו בדרך הראשית של העמק. בחזית המבנה היה פתח רחב, ששימש ליציאת השחקנים אל בימת העץ. מול החזית נבנו בשיפוע ספסלים מעץ, שלאחר מכן חודשו ונבנו כספסלי בטון.

חנוכת הבמה
----------

הצגת התיאטרון הראשונה התקיימה במקום ב-1938, ובה הועלה המחזה "האנוסים" בהפקה של תיאטרון "הבימה". בהצגה השתתפו גדולי השחקנים של אותה העת, ובהם חנה רובינא ויהושע ברטנוב. האולם החל להתמלא כבר בשעות הצהריים, ולפי עדויות של אנשי הקיבוצים שהתאספו במקום התחושה הייתה כחג, הקהל התנהג בכבוד ובשקט, והיה מגוון מבחינת גילאים. בתום ההצגה נערכה מסיבה על הבמה לכבוד חברי הבימה, עם כיבוד. ובנוסף כמה אמנים כמו ברטנוב וחנה רובינא עלו לבמה להקריא ולשיר שירים יחד עם הקהל.

שימושים נוספים של המבנה
-----------------------

בנוסף לשימוש המבנה כבמת תיאטרון, שימשה הבמה גם למגוריהם של כמה אנשים ובהמשך שימשה כאולם ספורט. 

מתחת לבמה היו חדרים שבהם התגוררו אנשי פלוגות הלילה המיוחדות וגם כמה מאנשי הקורס הראשון של מפקדי ארגון "ההגנה".

* הבמה לאחר שהגג המקורי קרסהבמה לאחר שהגג המקורי קרס
* פנים מבנה הבמה לאחר שנהרסה במת העץ, 2020פנים מבנה הבמה לאחר שנהרסה במת העץ, 2020

קישורים חיצוניים
----------------

* פלוגות הלילה המיוחדות
* מיכאל יעקובסון: סיבוב בבמה המשותפת והנטושה בקיבוץ עין חרוד, באתר 'חלון אחורי', 16 באוגוסט 2019

הערות שוליים
------------

1. ↑  ארכיון עין חרוד
2. 1 2 3 4 5 6  יריב פלג, "הבמה" בעין חרוד: מתיאטרון תוסס למבנה נטוש, באתר my net, ‏22\5\17 (ארכיון)
**Let It Happen** (בעברית: **תן לזה לקרות**) הוא שיר של להקת הרוק האוסטרלית טיים אימפלה, ששוחרר כסינגל מאלבום האולפן השלישי שלהם, Currents, ב-11 במרץ 2015. השיר מדבר על שינוי אישיותי, ונוצר במקומות שונים בעולם. השיר הוא באורך של כמעט 8 דקות, והחצי השני שלו מכיל קטע של השיר שחוזר על עצמו, שנשמע כמו תקליטור שרוט, ומלווה במילים המורכבות מג'יבריש. כמו כן, בחציו השני נשמעים קולות שנשמעים כאילו עברו מקודד קול, אשר היו למעשה שימוש במקלדת סאמפלר.

השיר זכה לשבחים בקרב מבקרי מוזיקה. הוא הגיע לשיא של מקום 29 במצעד הסינגלים הבלגי, מקום 84 במצעד המוזיקה האוסטרלי ומקום 152 במצעד הסינגלים הצרפתי. בארצות הברית, השיר הגיע למקום 28 ברשימת השירים האלטרנטיביים של בילבורד. "Let It Happen" הופיע ברשימות רבות של מיטב השירים של 2015. וידאו-קליפ של השיר הועלה לערוץ ה-Vevo של הלהקה ביוטיוב. השיר נכנס למצעד סוף השנה של פלנדריה.

שחרור ורמיקסים
--------------

"Let It Happen" שוחרר לראשונה ב-10 במרץ 2015 להורדה דיגיטלית בחינם מאתר האינטרנט של הלהקה. זהו הסינגל הראשון ששוחרר מהאלבום Currents, ונועד להיות בעיטת הפתיחה של מסע הקידום שהסתיים עם שחרור האלבום והופעה של הלהקה בפסטיבל המוזיקה האלטרנטיבית קואצ'לה בחודש מאי, אך לבסוף הקלטתו התעכבה עד יולי.

רמיקס של השיר, שנוצר על ידי להקת הרוק האלקטרוני Soulwax, שוחרר ב-8 בספטמבר 2015. בנוסף, יצאה לשיר גם גרסת כיסוי של להקת המטאלקור האוסטרלית Northlane.

קליפ
----

הוידאו-קליפ של השיר, שאורכו 4 דקות ו-17 שניות, הועלה ב-17 באוגוסט 2015 לערוץ ה-Vevo של הלהקה ביוטיוב. אתר Stereogum סיכם את הקליפ, וקבע כי הגיבור של הסרטון (מייקל אינסטון) "מטשטש את הגבול בין התמוטטות עצבים, משבר בריאותי והזיות, כאשר הוא מוצא את עצמו קשור למושב מטוס שנופל למטה בשמיים". הקליפ בוים על ידי דייוויד וילסון, וצולם בקייב שבאוקראינה.

מיקומי שיא
----------

| 
‏‏‏  **מצעדים ודירוגים (2015–2016)** |
| --- |
| מדינה | מצעד | מיקום שיא |
|  אוסטרליה | מצעד הסינגלים האוסטרלי | 84 |
|  ארצות הברית | בילבורד הוט 100 | - |
| מצעד האיירפליי האלטרנטיבי למבוגרים | 28 |
| מצעד שירי הרוק & האלטרנטיביים | 41 |
|  ולוניה | מצעד השירים מתחת לאולטראטופ 40 | 21 |
|  פלנדריה | אולטראטופ 50 | 19 |
|  צרפת | SNEP | 152 |

| 
‏‏‏  **מצעדי סוף שנה (2016)** |
| --- |
| מדינה | מצעד | מיקום שיא |
|  פלנדריה | אולטראטופ 50 | 78 |

נתוני מכירות
------------

| אזור | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| הממלכה המאוחדת (BPI) | זהב | 400,000 |
| ארצות הברית (RIAA) | פלטינה | 1,000,000 |

קישורים חיצוניים
----------------

* מידע על היצירה "Let It Happen" באתר מיוזיק בריינז
* מידע על הסינגל "Let It Happen" באתר מיוזיק בריינז
* מידע על היצירה "Let It Happen" באתר Discogs
* סרטון השיר "Let It Happen" באתר יוטיוב

הערות שוליים
------------

1. ↑  ultratop.be - ULTRATOP BELGIAN CHARTS, ultratop.be

| טיים אימפלה |
| --- |
| קווין פארקר • קם אברי • ג'וליאן ברבגאיו • דומיניק סימפר • ג'יי ווטסון |
| אלבומי אולפן | Innerspeaker‏ • Lonerism‏ • Currents‏ • The Slow Rush |
| אלבומי לייב | Live at the Corner‏ • Live Versions |
| מיני-אלבומים | Tame Impala (אלבום) |
| שירים | Let it Happen‏ • The Less I Know the Better‏ • Feels Like We Only Go Backwards‏ • Elephant |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 8d8e4593-5e83-44f5-8374-e5c613646ede
* MusicBrainz work: 009cc229-9582-4362-bdd5-954c914389c9

 |
**הביוספירה של מונטריאול** (בצרפתית: **Biosphère de Montréal**) היא מוזיאון הממוקם בעיר מונטריאול ומוקדש להיסטוריה של הטבע ולאיכות הסביבה. המוזיאון ממוקם בפארק ז'אן-דרפו שעל האי סנט הלנה בעיר מונטריאול, בפרובינציית קוויבק שבקנדה.

המבנה הוקם כמבנה של ארצות הברית ביריד העולמי אקספו 67.

כיפת המבנה, הבנויה ככיפה גאודזית, תוכננה על ידי האדריכל בקמינסטר פולר. קוטרה של הכיפה 76 מטרים, וגובהה 62 מטרים.

היסטוריה
--------

### אקספו 67

המבנה נבנה על מנת לשמש כמבנה המייצג את ארצות הברית בתערוכה העולמית. המבקרים במבנה נכנסו לארבעה אזורים תמתיים שחולקו לשבעה מפלסים. המבנה כלל גרם מדרגות נעות שאורכו 37 מטרים - באותה עת גרם המדרגות הארוך ביותר בעולם. כמו כן המינירייל (המונורייל של התערוכה) עבר דרך המבנה.

### שריפת המבנה

ב-20 במאי 1976, במהלך שיפוצים שנערכו במבנה פרצה שרפה אשר שרפה את ציפוי המבנה (שהיה עשוי אקריליק שקוף). שלד הפלדה של המבנה לא נפגע, אולם המבנה נותר ללא שימוש עד שנת 1990.

### מוזיאון הביוספירה לסביבה

באוגוסט 1990 רכש תאגיד איכות הסביבה של קנדה (Environment Canada) את המבנה בעלות של 17.5 מיליון דולרים, במטרה להפוך אותו למוזיאון לאיכות הסביבה השם דגש על הסביבה האקולוגית של הימות הגדולות ונהר סנט לונרס. המוזיאון נפתח בשנת 1995 במבנים שתוכננו על ידי האדריכל אריק גותייה בתוך שלד הפלדה המקורי של פולר. בעת שנפתח נקרא המוזיאון בשם "מוזיאון המים". שמו שונה לשמו הנוכחי ("הביוספירה") בשנת 2007 כאשר המוזיאון הרחיב את מיקודו והפך למוזיאון לאיכות הסביבה. במוזיאון מוצגים אינטראקטיביים ופעילות המציגה נושאי שימור, שינויי אקלים, זיהום אוויר, מערכת אקולוגיות ופיתוח בר קיימה.

* צידו של המבנהצידו של המבנה
* המבנה בשלגהמבנה בשלג
* אוקטובר 2005אוקטובר 2005
* מבט מהנהרמבט מהנהר
* פנים המבנהפנים המבנה
* יולי 2011יולי 2011
* מרץ 2012מרץ 2012
*

ראו גם
------

* הביודום של מונטריאול

קישורים חיצוניים
----------------

ויקישיתוף מדיה וקבצים בנושא **הביוספירה של מונטריאול** בוויקישיתוף
* 

* אתר האינטרנט הרשמי של הביוספירה של מונטריאול (בצרפתית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 316962079
* WorldCat: viaf-316962079

 |
חזית המוזיאון.
**הגלריה הלאומית לאמנות מודרנית** (באיטלקית: **Galleria Nazionale d'Arte Moderna**) ובקיצור GNAM הוא מוזיאון בעיר רומא בירת איטליה המוקדש לאמנות מודרנית.

המוזיאון ממוקם בוויה דלה בל ארטי, בסמוך למוזיאון האטרוסקי. במוזיאון 75 אולמות תצוגה, המציגים יצירות רבות מהמאה ה-19 והמאה ה-20, ובין היתר יצירות מעשה ידי האמנים האטלקים ג'אקומו באלה, אומברטו בוצ'וני, ג'ורג'יו דה קיריקו, ג'ובאני פאטורי, אמדאו מודיליאני, ג'ורג'י מוראנדי, ג'יאקומו מאנצו, אלברטו בורי, אנטוניו קנובה, ג'ובאני דיפרה ולוצ'יו פונטנה, וכן יצירות של אמנים שאינם איטלקיים בהם: אלכסנדר קלדר, פול סזאן, וסילי קנדינסקי, פיט מונדריאן, קלוד מונה, ג'קסון פולוק, אוגוסט רודן, וינסנט ואן גוך, ג'ון סרג'נט סינגר ואיב קליין.

היסטוריה
--------

ראשיתו של המוזיאון בשנת 1887 לאחר איחוד איטליה כאשר ממשלת איטליה החליטה להקים מוסדות לאומיים לאיטליה המאוחדת, ובהן מוסדות תרבות ואמנות. בשלושים השנים שלאחר הקמתו, מוקם המוזיאון בארמון התצגות שתוכנן על ידי פיו פיאצ'נטיני בשנת 1883. המוזיאון עבר למשכנו הנוכחי בשנת 1915. מבנה זה תוכנן על די צ'זארה באוזני עבור התערוכה שציינה 15 שנים לאיחוד איטליה בשנת 1911.

תצוגות המוזיאון סודרו לפי אזורי איטליה השונים, וכן הוקצו שטחי תצוגה לאמנים זרים. בין שתי מלחמות העולם נרכשו בעיקר יצירות של אמנים איטלקיים בני התקופה. בין השנים 1933–1934 הקים האדריכל באוזני אגף חדש למוזיאון, ואגף זה הציג עד שנת 1945 תערוכה המוקדשת לעשור לעליית הפשיסטים לשלטון באיטליה.

בשנים שלאחר מלחמת העולם השנייה, תחת הנהלתו של פאלה בוקארלי, רכש המוזיאון יצירות רבות של אמנים זרים כגון מונדריאן, מודיליאני, מור ופולוק, לצד יצירות של אמנים בני התקופה. כמו כן הציג המוזיאון תערוכות מושאלות של פיקאסו, מונדריאן ופולוק.

מראה חדש ל**גלריה הלאומית לאמנות מודרנית** ברומא: המנהלת החדשה, כריסטיאנה קולו, לא בזבזה זמן בהצגת חזונה מאז הגעתה לבירה בשנת 2015. קולו תיארה את השינויים במוזיאון כ"ארכאולוגיים ", הנוגעים ל"גילוי מחדש של הארכיטקטורה שלו דרך האור והחלל." עבודות השיפוץ, שהסתיימו בסוף שנת 2016, מדגישות את האירוח, ויש להן את הגיבוי של שר התרבות דאריו פרנצ'שיני. רצפת זכוכית המראות של אלפרדו פיררי במרכז סאלה דלה קולון, הוחלפה בשטיח עבה, עם ספות ושולחנות. האזור פתוח לציבור ואנשיו יוכלו ליהנות מקפה שם גם אם לא יבקרו במוזיאון עצמו. השיפוצים של המעצב הספרדי Marti Guixé כוללים שינויים בחנות הספרים ופתיחת הגנים.

קישורים חיצוניים
----------------

ויקישיתוף מדיה וקבצים בנושא **הגלריה הלאומית לאמנות מודרנית** בוויקישיתוף
* אתר האינטרנט הרשמי של הגלריה הלאומית לאמנות מודרנית
* הגלריה הלאומית לאמנות מודרנית, באתר אנציקלופדיה בריטניקה (באנגלית)
* הגלריה הלאומית לאמנות מודרנית, ברשת החברתית פייסבוק

* הגלריה הלאומית לאמנות מודרנית, ברשת החברתית אקס (טוויטר)

* הגלריה הלאומית לאמנות מודרנית, ברשת החברתית אינסטגרם

* הגלריה הלאומית לאמנות מודרנית, סרטונים בערוץ היוטיוב

* הגלריה הלאומית לאמנות מודרנית, באתר פינטרסט

הערות שוליים
------------

1. ↑  Changes at Galleria Nazionale d'Arte Moderna, wantedinrome.com, ‏10-8-2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007336957905171
* CiNii: DA04242883
* ISNI: 0000 0001 2190 7996
* LCCN: n80099106
* NKC: ko2016902912
* SUDOC: 028351800
* Trove: 1232540
* VIAF: 155685834
* WorldCat: lccn-n80099106

 |
**Të ka lali shpirt** (באנגלית: **Lali has you (in the) spirit**) הוא סינגל שהוקלט על ידי הזמרת האלבנית סילבה גאנברדהי, בשיתוף עם שני הראפרים האלבנים מאנדי ודאפי. השיר יצא לאור ב-18 בינואר 2013, כסינגל שלא מתוך אלבום.

רקע וכתיבה
----------

השיר נכתב על ידי 2 סטאפ, והולחן על ידי אלפרד סולה. השיר הוא שיר בסגנון הפופ, המשלב בתוכו גם את הדאנס.

ביולי 2013, הוציאה הזמרת דסיסלבה גרסה משלה לשיר בשם "Pusni go pak", שנעשתה בשיתוף עם מאנדי ועם הפה. גרסה זו זכתה להצלחה רבה גם כן, ומונה הצפיות של הקליפ אשר יצא במיוחד עבור גרסה זאת, עומד על כ-15 מיליון צפיות.

שנה לאחר מכן ב-2014, ביצעה הזמרת הישראלית שרית חדד, גרסת כיסוי של השיר בעברית בשם "אל תאהב אותי". בסמוך לכך הוציא הזמר הלבנוני עמל חיג'אזי, גרסה משלו לשיר בשפה הערבית בשם, "El layli".

וידאו קליפ
----------

הווידאו קליפ הנלווה שצולם לשיר, הועלה לערוץ היוטיוב של גאנברדהי באותו זמן שיצא כסינגל רשמי. בתחילת הקליפ, ניתן לראות את מאנדי כשהוא שר את השיר בחדר מלכותי עם תקרה מצופה בזהב, ואת סילבה כשהיא שרה את השיר במקומות שונים כגון: מועדון ריקודים, כביש מהיר, מבנן וכדומה.

לאחר מכן, נכנסת סילבה לביתו של מאנדי, ובאותו זמן היא מחליפה בגדים, לבגדים "יוקרתיים", כשביניהם ניתן למנות מעיל מפרווה, טבעת יהלום וכדומה. לסוף, מגיע דאפי לשיר את השורות שלו, באותו החדר של מאנדי.

הקליפ זכה להצלחה בין-לאומית, ונכון לשנת 2020, מונה הצפיות שלו עומד על כ-525 מיליון צפיות, דבר אשר הופך אותו לאחד מן הקליפים הנשיים הנצפים ביותר בכל הזמנים.

מיקומי שיא
----------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  שוודיה | סוורייטופליסטן | - |

קישורים חיצוניים
----------------

* מידע על הסינגל "Të ka lali shpirt" באתר מיוזיק בריינז
* סרטון השיר "Të ka lali shpirt" באתר יוטיוב

הערות שוליים
------------

1. ↑  Silva Gunbardhi - Te Ka Lali Shpirt lyrics + English translation, lyricstranslate.com (באנגלית)
2. ↑  Albania, Pinterest (באנגלית) (ארכיון)
3. ↑  ArkivaShqip (2013-07-01), *Desislava feat. Mandi and Ustata - Pusni go pak (Official Video HD)*, נבדק ב-2018-03-25
4. ↑  SaritHadadOfficial (2014-04-09), *שרית חדד - אל תאהב אותי Sarit Hadad*, נבדק ב-2018-03-25
5. ↑  ArkivaShqip (2013-01-18), *Silva Gunbardhi ft. Mandi ft. Dafi - Te ka lali shpirt (Official Video HD)*, נבדק ב-2018-03-25
6. ↑  YouTube - Most Viewed Music Videos by Female Artists, kworb.net

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 9f33faf4-b585-4764-ade8-35cbe47a992f

 |
**Lie Like This** הוא סינגל של הזמר-יוצר הישראלי מרגי. הוא יצא לאור ב-1 בספטמבר 2022 תחת הוצאת סבן מיוזיק גרופ. השיר הוא הסינגל השני מתוך המיני-אלבום *Dark Side of the Rainbow*.

רקע והכרזה
----------

באוקטובר 2021, פורסם כי מרגי נפגש עם מפיקים שונים בלוס אנג'לס על מנת לקדם את הקריירה הבינלאומית שלו, וביניהם המפיק המוזיקלי האמריקאי זוכה פרס גראמי מייק דין. ב-14 באוגוסט 2022 חשף מרגי לראשונה את השיר בעמוד הטיקטוק שלו.

את השיר כתבו והפיקו מרגי ודין לצד נגה ארז, אורי רוסו, סייג' סקולפילד ושון סולימר. בהשוואה לשירו הקודם, "Sucks to Know You (FU)", אמר מרגי על השיר כי הוא "נכתב על תקופה שהייתי בה הרבה יותר נאיבי, גם כשעמוק בפנים ידעתי שדברים בחיים שלי לא נכונים בשבילי, העדפתי לטמון את הראש בחול ולהאמין שהכל בסדר ואני אהיה מספיק חכם וחזק כדי לתקן הכל", והוא הוסיף כי "זה בא לידי ביטוי בכל מערכות היחסים שלי בתקופה הזו, במערכת היחסים שלי עם התקשורת, בעבודה, עם המשפחה והחברים וכמובן בזוגיות".

וידאו קליפ
----------

הווידאו קליפ יצא סמוך לצאת השיר ב-1 בספטמבר 2022. בדומה לקליפ הקודם "Sucks to Know You (FU)", הוא צולם בקרואטיה ובוים על ידי עומר בן שחר. הקליפ מהווה המשך ישיר ל-"Sucks to Know You (FU)", כשבקליפ זה מכוניתו האדומה של מרגי מתהפכת בשדה ומרגי מעלה אותה באש. מרגי ציין כי "בקליפ האוטו הוא המטאפורה למערכת יחסים, ואפילו כשהוא מתהפך, עולה באש ומסכן אותי, אני מתעלם מהבעיה וממשיך לנסות לתקן את המצב".

מיקומי שיא
----------

| 
‏‏‏  **מצעדים שבועיים (2022)** |
| --- |
| מדינה | מצעד | מיקום שיא |
|  ישראל | מדיה פורסט ישראל | - |
| מדיה פורסט TV | 3 |

הערות שוליים
------------

1. ↑  יהונתן מרגי, נגה ארז, אורי רוסו, מייק דין, סייג' סקולפילד, שון סולימר
2. ↑  מרגי, אורי רוסו, מייק דין, סייג' סקולפילד, שון סולימר
3. ↑  משה אבוטבול, להיט נוסף: מרגי משחרר את "Lie Like This", באתר פרוגי, 1 בספטמבר 2022
4. ↑  Mergui on TikTok, TikTok (באנגלית)
5. 1 2  קיץ ברבנר, ‏בסיוע המפיק של ביונסה וג'סטין ביבר: מרגי בשיר בינ"ל שני, שוב על האקסית, באתר מעריב אונליין, 1 בספטמבר 2022

| מרגי |
| --- |
| דיסקוגרפיה |
| מיני-אלבומים | מה יהיה • לא להיות לבד • *Dark Side of the Rainbow* |
| סינגלים | "תני לי רגע" • "הזוג הזה" • "אני לא אני" • "הכל שקוף" • "אסור" • "דיבור נגוע" • "לא יוצא למסיבות" • "אמבולנס" • "סגול בהיר" • "אנג'ל" • "לא להיות לבד" • "Sucks to Know You (FU)" ‏• "Lie Like This" • "צונאמי" |
| השתתפות בסינגלים | "Hoodie" |
| ערכים קשורים | הכוכב הבא לאירוויזיון 2018 • טדי הפקות • Mobile1 Music • סבן מיוזיק גרופ |
**הכנסייה המבוצרת של פרז'מר** (ברומנית: **Biserica fortificată din Prejmer**, בגרמנית: **Die Kirchenburg Tartlau**) היא "כנסיית מפלט" (אנ') בכפר פרז'מר,
שבאזור טרנסילבניה, רומניה. הכנסייה נבנתה החל מהמאה ה-12, בתחילה על ידי אבירי המסדר הטבטוני ובהמשך על ידי הסקסונים הטרנסילבנים. הכנסייה מהווה חלק מאתר המורשת העולמית של הכפרים עם הכנסיות המבוצרות בטרנסילבניה.

היסטוריה
--------

ב-1211 מלך הונגריה אנדראש השני הזמין את אבירי המסדר הטבטוני להתיישב באזור פרז'מר. כדי שיהוו מחסום לפולשים אפשריים מכיוון מעבר ההרים של בוזאו. הם הקימו במקום את הכנסייה בשנים 1212–1213. האבירים הטבטוניים סולקו על ידי המלך אנדראש השני בשובו ממסע הצלב, ב־1225, ובמקומם באו הנזירים הציסטרציאנים.

הביצורים העיקריים נבנו בתחילת המאה ה-15 בהוראתו של מלך הונגריה זיגיסמונד. הם כללו את החומה הגבוהה וחפיר רטוב.

פרז'מר הייתה היישוב הראשון בדרכם של פולשים שהגיעו מכיוון מעבר בוזאו, כתוצאה מכך נכבשה ונהרסה יותר מ-50 פעם במהלך המאות ה-13 עד ה-17. הכנסייה עצמה, שהפכה למבצר, לא נכבשה ושימשה מקלט לתושבי הכפר.

במאה ה-16, בעקבות הרפורמציה הפרוטסטנטית הכנסייה הפכה מקתולית ללותרנית.

הכנסייה, שהפכה למוזיאון, שופצה על ידי הממשלה הרומנית בשנים 1962 עד 1970

ב-1999 הכנסייה המבוצרת הוכרזה חלק מאתר המורשת העולמית של הכפרים עם הכנסיות המבוצרות בטרנסילבניה.

אדריכלות
--------

 סקיצה של המתחם. באדום: מבנים שאינם קיימים כיום
### מבנה הכנסייה

המבנה הבסיסי של הכנסייה היה בצורת צלב יווני. הכנסייה הורחבה בשנים 1512 עד 1515 וקיבלה את צורת הצלב המקובלת עם ספינה ראשית מוארכת ושני טרנספטים.
עוד קודם לכן, ב-1461, הוסף מגדל הפעמונים.

### פנים הכנסייה

תמונת המזבח בצורת טריפטיכון היא מאמצע המאה ה-15. בכל הפאנלים מתוארים אירועים מהפסיון של ישו כאשר הצליבה היא בפאנל המרכזי.

### הביצורים והמבנים החיצוניים

הביצורים העיקריים נבנו בתחילת המאה ה-15. החומה היא בגובה 12 עד 14 מטר ועובייה כ-5 מטר. קוטר המתחם המוגן על ידי החומה הוא כ-70 מטר. החומה הייתה מוקפת בחפיר רטוב, החפיר נסתם במאה ה-19. לחומה היו ארבעה צריחים, מהם שרדו רק שניים. הכניסה למתחם הייתה דרך מסדרון, דמוי מנהרה, באורך 32 מטר שבקצה שער מתרומם.

צמודים לצידה הפנימי של החומה הוקמו בניינים בני ארבע קומות ששימשו למגורים ומחסנים. היו שם 270 חדרים שבהן ניתן היה לאכסן, בעתות חרום, עד 1600 מתושבי הכפר.

גלריה
-----

* שער הכניסהשער הכניסה
* מנהרת הכניסהמנהרת הכניסה
* החצר הפנימיתהחצר הפנימית
* חדרי המגוריםחדרי המגורים
* תמונת המזבחתמונת המזבח

קישורים חיצוניים
----------------

ויקישיתוף מדיה וקבצים בנושא **הכנסייה המבוצרת של פרז'מר** בוויקישיתוף
* תמונות מהמקום (ברומנית)

הערות שוליים
------------

1. ↑  לפי מקור אחר ב-1218.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4785402-9

 |
**המוזיאון היהודי של סלוניקי** (ביוונית: Εβραϊκό Μουσείο Θεσσαλονίκης) נמצא במרכז העיר סלוניקי. הוא נוסד בשנת 2001, ונמצא בבניין ובו שתי קומות של מוצגים מוזיאוניים המתארים את קהילת יהדות סלוניקי לאורך הדורות.

היסטוריה
--------

עד לחורבנה, ישבה בעיר סלוניקי אחת הקהילות היהודיות הגדולות באירופה, עם כ-56,000 תושבים יהודים, שהיוו מעל שליש מתושבי העיר. השפעת היהודים על המסחר והתרבות בעיר הייתה כה דומיננטית, עד כי בשבתות היה המסחר בעיר מושבת, כולל הנמל. הקהילה היהודית בסלוניקי חרבה בשואה. 

בנין המוזיאון, הנמצא ברחוב Ag. Mina 13, נבנה בשנת 1904 כפסאז' קניות, על ידי האדריכל האיטלקי ויטליאנו פוזלי. בין השנים 1909 ל-1941 אכלס הבניין סניף של בנק אתונה; הבניין היה בין היחידים ששרד את השריפה הגדולה ב-1917. הבניין שופץ בין השנים 1998 ל-2003. המוזיאון נחנך ב-13 במאי 2005 על ידי אוונגלוס וניזלוס, אז שר התרבות, ואנדריאס ספיחה, נשיא הקהילה היהודית בסלוניקי.

במוזיאון מוצגים מסמכים, תמונות, פריטי אופנה וחפצי אומנות ודת המאפיינים את חיי היהודים בקהילה.

בקומת הכניסה קיים קיר רחב המפרט את שמות יהודי הקהילה שנספו בשואת יהודי סלוניקי. כמו כן, מוצגות מצבות מבית הקברות המקומי שחוללו בזמן מלחמת העולם השנייה. כן קיימים במוזיאון אולם ספרייה ומחקר גדול, וחנות מזכרות.

בקומה השנייה מוצגת ההיסטוריה של יהודי העיר, החל מהמאה ה-3 לספירה, וכן מוצגים פרטים מחיי היהודים בקהילה, כולל חגים, שבתות, חתונות וימי חול. תערוכה נפרדת מציגה את שואת יהודי סלוניקי, במהלכה נשלחו רוב היהודים, כ-50,000 במספר, למוות באושוויץ ובברגן-בלזן.

במוזיאון מבקרים אלפים בשנה, בעיקר יהודים, אך גם תושבי סלוניקי, כולל תלמידי בתי ספר.

גלריה
-----

* קיר הנצחה ליהודי סלוניקי שנספו בשואהקיר הנצחה ליהודי סלוניקי שנספו בשואה
* אולם ההנצחה בקומת הכניסהאולם ההנצחה בקומת הכניסה
* מבט מהקומה השנייהמבט מהקומה השנייה

ראו גם
------

* יהדות סלוניקי

קישורים חיצוניים
----------------

ויקישיתוף מדיה וקבצים בנושא **המוזיאון היהודי של סלוניקי** בוויקישיתוף
* 

* אתר האינטרנט הרשמי של המוזיאון היהודי של סלוניקי (ביוונית ובאנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268987005171
* ISNI: 0000 0001 2234 3360
* LCCN: n2004050584
* VIAF: 167883130
* WorldCat: lccn-n2004050584

 |
החדר המלנזי ובו שחזור של כפר ממלנזיה.
**המוזיאון האתנולוגי** (בגרמנית: **Ethnologisches Museum**) הממוקם בברלין בירת גרמניה, נחשב לאחד המוזיאונים האתנולוגיים הגדולים והנרחבים בעולם. במוזיאון למעלה מחצי מיליון מוצגים מרחבי העולם שנאספו על ידי משלחות מחקר וקולוניזציה גרמניות בשלהי המאה ה-19 וראשית המאה ה-20.

תצוגות המוזיאון
---------------

המוזיאון ידוע בשחזור המבנים והכפרים המוצגים בו - המדגימים את מבני המגורים של חברות קדם - תעשייתיות מרחבי העולם. כמו כן מוצגים במוזיאון סירות שהובאו מאיי האוקיינוס השקט. 

מוצג ידוע נוסף של המוזיאון הוא ברונזת בנין.

### ארכיון הצליל

במוזיאון נמצאת מחלקה מיוחדת הנקראת Berliner Phonogramm-Archiv שהיא ארכיון צליל שנוסד בספטמבר 1900 בו נכלל אוסף נרחב של הקלטות קול ממסורות
מוזיקליות אתנולוגיות שנאספו על ידי חוקרים, בלשנים ואתנומוזיקולוגים במקומות שונים בעולם. במקום אוסף גדול של כלי נגינה מכל רחבי העולם שהיה הבסיס לפיתוחה של שיטת הורנבוסטל-זקס לסיווג כלי נגינה אשר פותחה שם על ידי שני חלוצי האתנומוזיקולוגיה, אריך מוריץ פון הורנבוסטל (Erich Moritz von Hornbostel) וקורט זקס (Curt Sachs), שניהם יהודים שנאלצו לעזוב את גרמניה בשנת 1933 עם עליית המפלגה הנאצית לשלטון.

### התערוכות הקבועות

#### ארכאולוגיה אמריקאית

תערוכה זו מציגה מוצגים שנאספו ביבשת אמריקה והקודמים לכיבוש ההיספני של היבשת. מרבית המוצגים הובאו ממרכז אמריקה ומאמריקה, ומקורם החל מהאלף השני לפנה"ס ועד המאה ה-16. המוצגים כוללים תגליפים, כלי אבן מעוטרים מתרבות המאיה, אסטלות אבן מגואטמלה, פסלי אלים אצטקים ותכשיטי וכילי זהב ממרכז אמריקה, ומקולומביה ופרו.

#### אינדיאני צפון אמריקה

תערוכה המציגה את התרבות האינדיאנית של צפון אמריקה תוך הצגת ההבדל בין התרבויות השונות שהיו: אינדיאני המישורים הגדולים, קליפורניה, דרום-מערב ארצות הברית, והאזורים הארקטיים.

#### הים הדרומי

תערוכת מוצגים מאוסטרליה ואוקיאניה. "אולם הסירות" כולל מוצגים רבים מאזור זה, וידועה ביותר הסירה הכפולה מטונגה.

#### מזרח אסיה

תצוגה של תרבויות מזרח אסיה ובייחוד תרבויות סין בשלהי התקופה הקיסרית ואמנות עממים מיפן. התצוגה שמה דגש על מוצגים פולקלוריסטיים ודתיים (ובהם קמעות).

#### אפריקה

תערוכה זו נפתחה בשנת 2005 ומציגה אמנות מאפריקה, לרבות אמנות מודרנית.

קישורים חיצוניים
----------------

ויקישיתוף מדיה וקבצים בנושא **המוזיאון האתנולוגי** בוויקישיתוף
* אתר האינטרנט הרשמי של המוזיאון האתנולוגי
* המוזיאון האתנולוגי, באתר אנציקלופדיה בריטניקה (באנגלית)

הערות שוליים
------------

1. ↑  עד שנת 1999 נקרא Museum für Völkerkunde

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007506142005171
* BIBSYS: 90154967
* BNE: XX88864
* GND: 10000578-0
* ISNI: 0000 0001 1940 8987
* LCCN: no00080000
* MusicBrainz: 4a47c5d3-e9ea-4934-8671-14076dc0692a
* NKC: ko2004246127
* RERO: 02-A009954105
* SUDOC: 067180841
* VIAF: 150002086
* WorldCat (עם VIAF): 150002086

 |
בניין המנהלה של המוזיאון
דגם של השלד "לוסי" כפי שהוא מוצג במוזיאון הלאומי לאנתרופולוגיה ולהיסטוריה במקסיקו סיטי
**המוזיאון הלאומי של אתיופיה** הוא מוזיאון השוכן בשדרות המלך ג'ורג' השישי באדיס אבבה, בירת אתיופיה, ונחשב לאחד המוזיאונים החשובים באפריקה. המוזיאון מציג מוצגים פרהיסטוריים, ארכאולוגים והיסטוריים, כמו גם יצירות אמנות מקומית.

היסטוריה
--------

המוזיאון נוסד בשנת 1944 והאוסף שלו התגבש במהלך המאה ה-20, בעיקר על בסיס ממצאים מצפון המדינה ומאריתראה, אשר התגלו רובם בידי ארכאולוגים צרפתים. המוצג המפורסם ביותר של המוזיאון הוא דגם של "לוסי", שלד מאובן של הומיניד שגילו בערך 3.2 מיליון שנים ושייך למין אוסטרלופיתקוס אפרנסיס. השלד שגובהו כמטר ומשקלו מוערך בכ-30 ק"ג, התגלה ב-24 בנובמבר 1974 באתר ארכאולוגי הנמצא בעמק נהר האוואש התחתון שבמשולש עפר באתיופיה. השלד שמור במעבדת המוזיאון, ודגם שלו נמצא בתצוגה הפתוחה לציבור. 

קומת הקרקע של המבנה מתמקדת במוצגים מתקופת ממלכת אקסום ולפניה, ומתקופות השושלת הסולומונית והשושלת הגונדרית. בין המוצגים מוצרי מלאכת יד, פסלים וכלים שונים, וכן אביזרי מלכות שונים, בהם כס עץ ענק ששימש את קיסר אתיופיה היילה סלאסי. הקומה הראשונה מציגה אמנות אתיופית מהמאה ה-14 ואילך, ובקומה השנייה מוצגים יצירות אמנות חילונית, וכלים שונים דוגמת כלי נשק, תכשיטים, ביגוד וכלי נגינה, המראים את רבגוניות היצירה של הקבוצות האתניות השונות במדינה. 

פעילות המוזיאון מחולקת לשלוש חטיבות - שימור, תיעוד ותצוגה ומחקר. עוד אחראי המוזיאון גם על הענקת היתרים ליצוא ממצאים היסטוריים ותרבותים והמדינה.

ראו גם
------

* לוסי (שלד)

קישורים חיצוניים
----------------

ויקישיתוף מדיה וקבצים בנושא **המוזיאון הלאומי של אתיופיה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2017008545
* VIAF: 315946999
* WorldCat: lccn-no2017008545

 |
**המוזיאון המלכותי של סקוטלנד** (אנגלית: **Royal Museum**) נמצא בעיר העתיקה של אדינבורו ומקיף מגוון של נושאים היסטוריים, מדעיים ואמנותיים. המוזיאון החל את דרכו במאה ה-19. ב-2007 מוזגו המוזיאון המלכותי של סקוטלנד והמוזיאון של סקוטלנד, שהוקם לידו בשנות ה-90 של המאה ה-20, למוזיאון אחד שנקרא המוזיאון הלאומי של סקוטלנד.

תערוכות ואוספים
---------------

המוזיאון מכיל חפצים מרחבי העולם, והוא מקיף נושאים רבים כגון גאולוגיה, ארכאולוגיה, ידיעת הטבע, מדע, טכנולוגיה ואומנות. אחת התערוכות החשובות ביותר בו היא התערוכה על הכבשה דולי, השיבוט המוצלח הראשון של יונק. בין התערוכות הנוספות ניתן למנות את מצרים העתיקה, את אחת החליפות הראוותניות במיוחד של אלטון ג'ון, שלד לוויתן, גולגולת של טריצרטופס, ואת שעון המילניום. האגף שבו מוצג שלד הלוויתן סגור זמנית לרגל שיפוצים, וייפתח שוב ב-2011.

תערוכות זמניות
--------------

נכון ל-2008, יש במוזיאון תערוכה זמנית על פיקאסו, שנקראת "Fired With Passion". עד תחילת 2008 הייתה תערוכה על אומנות וכתב מהמזרח הרחוק, שהוצגה מ-2006.

היסטוריה ואדריכלות
------------------

בניית המוזיאון, שנערכה בשלבים, החלה בשנת 1861. חלק מאגפי המוזיאון נפתחו טרם החלה בנייתם של אגפים אחרים. הבניין המקורי הושלם בשנת 1888 ותוכנן על ידי פרנסי פוק, מהמהנדסים המלכותיים. הקירות החיצוניים של הבניין נבנו בסגנון הרנסאנס, בניגוד לאולם הכניסה מוצף-האור, שנבנה בהשראת ארמון הבדולח.

רוב אוספיו של המוזיאון הגיעו מהמוזיאון של אוניברסיטת אדינבורו. גשר חיבר בין מבנה המוזיאון לבניין הישן של האוניברסיטה וכך תלמידי האוניברסיטה יכלו לעבור בחופשיות במוזיאון. אולם, אוצרי המוזיאון מצאו מוצגים שסודרו מחדש ואף נעלמו, והתברר שתלמידים מהאוניברסיטה גנבו כיבוד שנקנה על ידי המוזיאון לצורך קבלת פנים לאורחים נכבדים. לכן נחסם הגשר בקיר לבנים שנותר עד היום.

המוזיאון הורחב מספר פעמים מאז פתיחתו. בשנת 1998 נפתח המוזיאון של סקוטלנד, במבנה צמוד למבנה של המוזיאון המלכותי. בשנת 2007 אוחדו המוזיאונים והפכו למוזיאון הלאומי של סקוטלנד.

קישורים חיצוניים
----------------

* 

* אתר האינטרנט הרשמי של המוזיאון המלכותי של סקוטלנד (באנגלית)
* אתר המוזיאון המלכותי של סקוטלנד

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007430621305171
* LCCN: n90653517
* ULAN: 500229241
* VIAF: 167631313
* WorldCat: lccn-n90653517

 |
המוזיאון לארכאולוגיה ואנתרופולוגיה של אוניברסיטת פנסילבניה
**המוזיאון לארכאולוגיה ואנתרופולוגיה של אוניברסיטת פנסילבניה** (באנגלית: **The University of Pennsylvania Museum of Archeology and Anthropology**) שוכן בקמפוס אוניברסיטת פנסילבניה באזור המכונה "יוניברסיטי סיטי" בעיר פילדלפיה, במדינת פנסילבניה שבארצות הברית. המוזיאון מכונה גם "מוזיאון פן" (באנגלית: **Penn Museum**) או "המוזיאון האוניברסיטאי" (**University Museum**).

היסטוריה
--------

המוזיאון נוסד בשנת 1887 כמוזיאון אוניברסיטאי. במהלך ראשית שנות ה-20 שלח המוזיאון משלחות ארכאולוגיות ואנתרופולוגיות למצרים, לעיראק, לאפריקה, למזרח אסיה ולדרום אמריקה, ומוצגים שאספו המשלחות מוצגים במוזיאון.
המוזיאון שוכן במבנה בסגנון אדריכלות בוז-אר, שנחשב לאחד היפים בבנייני האוניברסיטה. במהלך השנים הורחב המוזיאון מספר פעמים, אולם גם המבנה המורחב מהווה רק שליש ממבנה המוזיאון על פי תוכניתו המקורית השאפתנית, שנועדה להקים את המוזיאון הגדול ביותר בארצות הברית. המבנה תוכנן על ידי צוות אדריכלים שלימדו בפקולטה לאדריכלות של האוניברסיטה, ובהם וילסום אייר ופרנק מיילס דיי. המבנה הושלם בשנת 1899, ובו הוצגו הממצאים מהמשלחת הראשונה של המוזיאון שחפרה באזור ניפור. בשנת 1915 הוקם מבנה הרטונדה ובו האודיטריום של המוזיאון, וכן אוספי הפפירוסים. בשנת 1926 נחנך אגף קוקס בתכנונו של האדריכל צ'ארלס קלאודר ובו מוצגים כיום האוספים המצריים של המוזיאון, ובשנת 1929 הוקף אגף שארפ.

אוספי המוזיאון
--------------

במוזיאון אוספים נרחבים ממצרים העתיקה (ובהם פסלים, תגליפים ומומיות, ואף ספינקס שלם מארמונו של פרעה מרנפתח), סין (בין היתר מוצגים פסלים, ציורים, וכן כדור בדולח שהיה שייך לקיסרית קישי) והמזרח התיכון (ובהם פסלים מאור, כתרים, כלי מוזיקה ותכשיטים שומרים), וכן יצירות אמנות מיוון העתיקה ורומא העתיקה, אמנות פרה-קולומביאנית, אמנות של תרבות המאיה (מחפירות שנערכו בעיר טיקל שבגואטמלה בין השנים 1956 -1970 על ידי צוותי האוניברסיטה) ואמנות בודהיסטית. אוספים קטנים נוספים הם אוספי האמנות האפריקאית.

קישורים חיצוניים
----------------

ויקישיתוף מדיה וקבצים בנושא **המוזיאון לארכאולוגיה ואנתרופולוגיה של אוניברסיטת פנסילבניה** בוויקישיתוף
* אתר האינטרנט הרשמי של המוזיאון לארכאולוגיה ואנתרופולוגיה של אוניברסיטת פנסילבניה
* המוזיאון לארכאולוגיה ואנתרופולוגיה של אוניברסיטת פנסילבניה, ברשת החברתית פייסבוק

* המוזיאון לארכאולוגיה ואנתרופולוגיה של אוניברסיטת פנסילבניה, ברשת החברתית אקס (טוויטר)
* מדריך לגלריות המוזיאון

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269197805171
* GND: 1221563-6
* ISNI: 0000 0001 1534 2992
* LCCN: nr94041684
* NLG: 182439
* VIAF: 152984413
* WorldCat: lccn-nr94041684

 |
משכנו לשעבר של המוזיאון בשרלוטנבורג – חזית המוזיאון
**המוזיאון לפרהיסטוריה ולהיסטוריה קדומה** (בגרמנית: **Museum für Vor- und Frühgeschichte**) הוא מוזיאון לארכאולוגיה השוכן בברלין באזור סיטי וסט. הוא מכיל את אחד האוספים הגדולים ביותר באירופה של מוצגים מהתקופה הפרהיסטורית.

היסטוריה
--------

מקורו של אוסף המוזיאון בחדרי פלאות ואוסף האמנות של משפחת הוהנצולרן אשר הוצג בארמון מונביו תחת השם "מוזיאון העתיקות הלאומי" (Museum Vaterländischer Altertümer) מאז שנת 1830. לאחר גדילת והרחבת האוסף הוא הועבר למוזיאון החדש ובשנת 1886 למוזיאון האתנוגרפי שהיה ממוקם ברחוב הנסיך אלברכט (Prinz-Albrecht-Strasse). בשנת 1921 הועבר האוסף למוזיאון מרטין-גרופיוס-באו ושם קיבל את שמו הנוכחי.
לאחר מלחמת העולם השנייה, ועם כיבוש העיר על ידי הצבא האדום, הועבר חלק מהאוסף לברית המועצות. יתרת האוסף הועברה לבניין תיאטרון שתוכנן על ידי קארל פרדיננד לאנגהנס הממוקם בסמוך לארמון שארלוטנבורג (במערב ברלין). בעקבות איחוד גרמניה הועברו חלקי האוסף שנותרו במזרח העיר למוזיאון הנוכחי.

תצוגות המוזיאון
---------------

כובע הזהב של ברלין
במוזיאון שישה אולמות תצוגה המשתרעים על פני שלוש קמות. כמו כן מציג המוזיאון תערוכות מתחלפות. במוזיאון ספרייה בנושא פרהיסטוריה וארכאולוגיה ובה למעלה מ-50,000 ספרים. כמו כן בניין המוזיאון משמש מספר גופי מחקר.

### אולם רודולף-וירכו

אולם רודולף וירכו (Rudolf-Virchow-Studio) מציג מבוא לתקופת האבן, תקופת הברונזה ותקופת הברזל. כמו כן באולם זה נמצא אולם הרצאות.

### אולם שלימן

אולם שלימן (Der Schliemann-Saal) מציג ממצאים מתקופת הברונזה ותקופת הברזל אשר התגלו ברחבי המזרח התיכון, מערב אסיה, מרכז אסיה וסין, וכן אוסף נרחב של מוצגים שהתגלו בקפריסין.

### אולם תקופת האבן ותקופת הברונזה

אולם זה מציג ממצאים שהתגלו ברחבי אירופה שמקורם בתקופות אלה, ובייחוד ממצאים פלאוליתיים שהתגלו בקומב-קאפל ולה מוסטייה. כמו כן באולם מוצגים ממצאים מהתקופה הנאוליתית באירופה ובהם מוצגים מתרבות הקדרות הקווית (Linear pottery culture) ותרבות ביקר (Beaker culture).

מוצגי תקופת הברונזה מדגימים את התפתחות העבודה במתכת ומציגים כלים ששימשו לפולחן ולקבורה. מוצגים אלה מקורם בעיקר ממערב אירופה, צפון גרמניה וסקנדינביה אולם ישנם גם מוצגים ממרכז אירופה, אזור האלפים והדנובה וצפון איטליה.

שרשרת ממזרח אירופה, מהמאה השלישית או המאה הרביעית.
### אולם הזהב

אולם הזהב (Goldsaal) מציג מוצגים העשויים מתכות יקרות שמקורם בתקופת הברונזה - הידוע שבהם הוא כובע הזהב של ברלין.

### אולם 5

אולם 5 (Saal 5) מוקדש למוצגים מראשית תקופת הברזל ועד ימי הביניים. מוצגים אלה כוללים מוצגים מתרבות האלסטאט, מוצגים קלטיים וכן מטבעות וביגוד וכלי נשק מימי הביניים.

קישורים חיצוניים
----------------

ויקישיתוף מדיה וקבצים בנושא **המוזיאון לפרהיסטוריה ולהיסטוריה קדומה** בוויקישיתוף
* אתר האינטרנט הרשמי של המוזיאון לפרהיסטוריה ולהיסטוריה קדומה

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12345390m (data)
* GND: 2118685-6
* ISNI: 0000 0001 2096 9570
* NKC: xx0212679
* SUDOC: 032420641
* VIAF: 122584656
* WorldCat: lccn-n80145422

 |
**המוזיאון השמי** של אוניברסיטת הרווארד (באנגלית: **Harvard Semitic Museum**) הוא מוזיאון העוסק במזרח הקרוב שהוקם בשנת 1889. המוזיאון שוכן במבנה הנוכחי שלו, בתוך הקמפוס של הרווארד בקיימברידג' במסצ'וסטס משנת 1903.

המוזיאון הוקם על ידי יעקב שיף, אשר תרם לצורך הקמתו בשנת 1889 כ-10,000 דולר. מטרת המוזיאון הייתה "להציג את המנהגים וההיסטוריה של העמים השמים ולהראות כיצד הם תרמו לציביליציה". תחילה שכן המוזיאון ב-Peabody Museum והוא נפתח לקהל בשנת 1891. בשנת 1902 נפתח המוזיאון בבניינו החדש של המוזיאון, אשר גם הוא נתרם על ידי שיף בעבור 80 אלף דולר.[דרוש מקור]

כיום אצורים במוזיאון כ-40,000 ממצאים ארכאולוגיים, רובם מחפירות שנעשו במימון המוזיאון במצרים, עיראק, ישראל, ירדן, סוריה ותוניסיה.

קישורים חיצוניים
----------------

ויקישיתוף מדיה וקבצים בנושא **המוזיאון השמי** בוויקישיתוף
* 

* אתר האינטרנט הרשמי של המוזיאון השמי (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262471705171
* ISNI: 0000 0004 0608 7178
* LCCN: n81053435
* SUDOC: 029141966
* VIAF: 135716773
* WorldCat: lccn-n81053435

 |
אזור באנדרטה. בתמונה זו המזרקה אינה מופעלת והמים אינם זורמים באנדרטה
**מזרקת הזיכרון לזכר דיאנה, נסיכת ויילס** (באנגלית: **Diana, Princess of Wales Memorial Fountain**) היא אנדרטה לזכר הנסיכה דיאנה, הממוקמת בפינה הדרומית מערבית של הייד פארק בלונדון, דרומית לאגם הסרפנטיין ומזרחית לגלריית סרפנטיין.

אבן הפינה להקמת האנדרטה הונחה בספטמבר 2003 והאנדרטה נחנכה ב-6 ביולי 2004.

תיאור האנדרטה
-------------

האנדרטה עוצבה על ידי קתרין גוסטפסון ובנייתה עלתה 3.5 מיליון ליש"ט. האנדרטה היא מזרקה המורכבת מ-545 מקטעי אבן גרניט מקורנוול.

צורת המזרקה היא אובלית והיא בנויה באזור שמידותיו חמישים על שמונים מטרים. רוחב התעלה בה זורמים המים משתנה בין 3 ל-6 מטרים, ועומק התעלה משתנה. המזרקה ממוקמת על מדרון והמים זורמים בה בכיוון דרום במורד האנדרטה. בצד אחד של האנדרטה זורמים המים בתעלה רדודה ובזרימה איטית, ובצידה השני יש בתעלה מדרגות ומחסומים שיוצרים זרימה סוערת יותר. האנדרטה נועדה לשקף את חייה של דיאנה - הן חיים שמחים והן תקופות סוערות וקשות.

האנדרטה נועדה לשקף את אישיותה החברותית של דיאנה ואת היחס החם שלה לכל מי שפגשה ולתושבי בריטניה בפרט, ולכן תוכננה האנדרטה בצורה המאפשרת לכל אחד לגעת במים, ולילדים - להיכנס ולשחק במים. אולם, לאחר פתיחת המזרקה אירעו שלושה מקרים של אשפוז בשל פציעה מהחלקה במים, והמזרקה נסגרה. המזרקה נפתחה מחדש באוגוסט 2004 לאחר שהוצבו שישה שומרים המונעים מאנשים להיכנס למים.

בשל מספר המבקרים הרב נהרסו משטחי הדשא סביב האנדרטה ולכן בדצמבר 2004 החל פרויקט של שיפוץ האנדרטה על ידי בניית שבילים המובילים לאנדרטה, ושתילת דשא עמיד יותר סביבה.

ראו גם
------

* גן המשחקים על שם הנסיכה דיאנה
* מסלול ההליכה על שם הנסיכה דיאנה

קישורים חיצוניים
----------------

ויקישיתוף מדיה וקבצים בנושא **המזרקה לזכר הנסיכה דיאנה** בוויקישיתוף
* תיאור המצבה
* תיאור חדשות ה-BBC מיום חנוכת האנדרטה
חפירות בתל מגידו על ידי המכון האוריינטלי של אוניברסיטת שיקגו 1925 עד 1939. בתמונה: חשיפת מערכת המים
**המכון האוריינטלי של אוניברסיטת שיקגו** (אנגלית: (The Oriental Institute (OI) נוסד ב-1919, משמש כמרכז מחקר ומוזיאון של אוניברסיטת שיקגו ללימודי המזרח הקרוב העתיק. המבנה בו נמצא המכון הוא מבנה מיוחד בסגנון אר דקו/גותי אשר נבנה ב-1930.

פעילות
------

המכון הוא מרכז פעיל למחקר המזרח הקרוב העתיק. המכון ניהל והיה שותף בחפירות ארכאולוגיות רבות במסופוטמיה. אנשי האקדמיה של המכון תרמו רבות במחקריהם להבנת המקורות להתפתחות התרבות והציוויליזציה האנושית. הכינוי **הסהר הפורה** הוטבע על ידי מייסד המכון ומנהלו ג'יימס הנרי ברסטד (שיש הטוענים שהוא היה המודל לדמותו של אינדיאנה ג'ונס).

אחד הפרויקטים החשובים של המכון היה השלמת מילון מקיף לשפה האכדית, הידוע בשם Chicago Assyrian Dictionary. המילון מקיף 21 כרכים. העבודה על המילון החלה בשנת 1921. בנוסף נמצאים היום בכתיבה המילונים לשפה הדמוטית המצרית והשפה החיתית.

המוזיאון של המכון מכיל ממצאים מחפירות המכון שנעשו במצרים, ארץ ישראל, סוריה, טורקיה, איראן ועיראק. אחד הממצאים החשובים אשר מוצגים במוזיאון הם "שנהבי מגידו" שהם תגליפים שנעשו בשנהב ונמצאו בתל מגידו בחפירה שהחלה על ידי המכון בשנת 1925. אוסף המוזיאון כולל גם ממצאים חשובים מפרספוליס אשר הייתה בירת הממלכה הפרסית, אוסף גדול במשקל 40 טון של ראשי פרים מדור שרוכין בירת ממלכתו של סרגון השני מאשור וכן פסל מונומנטלי של המלך המצרי תות ענח' אמון. האוסף נצבר מחפירות המכון במאה ה-19 ובמאה ה-20 רק עד שנת 1930. לאחר מכן המדינות בהן חפר המכון העבירו חוקים אשר אסרו הוצאת ממצאים מהחפירות מהמדינות בהן הם נחפרו ונמצאו.

גלריה
-----

|  |
| --- |
| * ראש פר אשר שמר על הכניסה לאולם 100 העמודים בפרספוליסראש פר אשר שמר על הכניסה לאולם 100 העמודים בפרספוליס
* פסלו של תות ענח' אמוןפסלו של תות ענח' אמון
* למסולמסו
 |

קישורים חיצוניים
----------------

|  |  |
| --- | --- |
| פורטל ארכאולוגיה של המזרח הקרובפורטל ארכאולוגיה של המזרח הקרוב | ל**פורטל ארכאולוגיה של המזרח הקרוב** |

ויקישיתוף מדיה וקבצים בנושא **המכון האוריינטלי של אוניברסיטת שיקגו** בוויקישיתוף
* 

* אתר האינטרנט הרשמי של המכון האוריינטלי של אוניברסיטת שיקגו (באנגלית)
* המכון האוריינטלי של אוניברסיטת שיקגו, ברשת החברתית פייסבוק

* המכון האוריינטלי של אוניברסיטת שיקגו, ברשת החברתית אקס (טוויטר)

* המכון האוריינטלי של אוניברסיטת שיקגו, סרטונים בערוץ היוטיוב
* תמונה של תגליף שנהב ממגידו

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269215705171
* BIBSYS: 90329126
* BNE: XX92901
* BnF: cb11999011j (data)
* CiNii: DA0129878X
* GND: 1004227-1
* ISNI: 0000 0004 0404 5425
* LCCN: n79027111
* NKC: kn20101115020
* NLA: 36253793
* SUDOC: 027472027
* VIAF: 156749662
* WorldCat: lccn-n79027111

 |
**המרכז האסלאמי של וינה** הוא המסגד הגדול ביותר באוסטריה. הוא ממוקם ברובע ה-21 של וינה, פלורידסדורף.

היסטוריה
--------

בשנת 1969 רכשה הקהילה המוסלמית בווינה שטח של 8300 מטרים רבועים במרכז העיר כדי לבנות מסגד. בשל קשיים כלכליים היה צורך לדחות את תחילת הבנייה מספר פעמים. בשנת 1975 הבטיח מלך ערב הסעודית פייסל בן עבד אל-עזיז אל-סעוד לממן את בניית המסגד בעצמו.

לאחר שריכרד לוגנר נבחר להיות הקבלן שיבנה את המסגד, החלו עבודות הבנייה ב-1 ביולי 1977. ב -20 בנובמבר 1979 נחנך המרכז האסלאמי של וינה על ידי רודולף קירכשלגר, נשיא אוסטריה. התקשורת המקומית סיקרה את אירוע חנוכת המסגד.

מסגד
----

למסגד מינרט אחד שגובהו 32 מטר, וכיפה שגובהה 16 מטר וקוטרה 20 מטר.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **המרכז האסלאמי של וינה** בוויקישיתוף
* 

* אתר האינטרנט הרשמי של המרכז האסלאמי של וינה

הערות שוליים
------------

1. ↑  "Islamic Center - Mosque". נבדק ב-2012-07-05.
2. ↑  "Die Moschee". אורכב מ-המקור ב-5 באוגוסט 2012. נבדק ב-5 ביולי 2012. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 133461068
* WorldCat (עם VIAF): 133461068

 |
**המרכז הלאומי לסרטים יהודיים** (באנגלית: **National Center for Jewish Film**) הוא מוסד ללא כוונת רווח שבבעלותו האוסף הגדול ביותר של סרטי וידאו בנושאים יהודיים מחוץ לישראל. מטרת המוסד היא לאסוף, לשחזר, לשמר, לקטלג, ולהציג בתערוכות סרטים עם ערך אמנותי וחינוכי רלוונטיים להוויה היהודית, ולהפיץ חומרים אלה לקהל כמה שיותר רחב. המרכז נוסד בשנת 1976, והוא שוכן בקמפוס של אוניברסיטת ברנדייס בוולת'אם, מסצ'וסטס.

האוסף
-----

ארכיון ה-NCJF מחזיק בבעלותו אוסף בלעדי של אלפי קלטות וידאו מקוריות (מאסטר) וכ-10,000 סרטים עלילתיים, תיעודיים, סרטונים ביתיים, יומני חדשות וסרטים מוסדיים שצולמו משנת 1903 ועד היום. הסרטים עוסקים במגוון רחב של נושאים: חוויית ההגירה של יהודי ארצות הברית, תיאטרון וקולנוע יידיש, הווי יהודי אירופה טרום מלחמת העולם השנייה, השואה, האמנות והמוזיקה ביהדות, יחס היהודים לקבוצות אחרות, התרבות הספרדית, היסטוריה ישראלית, וכן תיאורים הוליוודיים של חיים יהודיים.

האוסף של המרכז כולל מחקרים אתנוגרפיים מצולמים של קהילות יהודיות בעבר ובהווה במדינות סין, מקסיקו, מרוקו, אוסטרליה, תוניסיה, רוסיה, ארגנטינה, בוסניה, הודו, רומניה, יוון, מצרים. בנוסף, האוסף מחזיק ביומני מסע המתעדים את החיים היהודיים בפולין לפני מלחמת העולם השנייה, ביומני חדשות של ממשלת ארצות הברית מתקופת מלחמת העולם השנייה, במחקרים בתולדות ישראל, סרטי שואה שחוקרים אתרי ג'נוסייד פחות מוכרים כמו טרנסניסטריה ובאבי יאר, ובסרטי תעמולה אנטי יהודית. הסרטים שמפיצה NCJF מאפשרים להפריך סטריאוטיפים על יהודים וכן ליידע את הציבור אודות המגוון והעושר התרבותי של החיים היהודיים.

פעילויות נוספות
---------------

המרכז מפנה משאבים רבים לשימור ושחזור של סרטים נדירים בסכנת הכחדה, ובמסגרת פעילות זו שומרו ושוחזרו 36 סרטים עלילתיים ביידיש. המרכז מפיץ כ-350 סרטים, כולל הפקות של מעל 100 יוצרי סרטים עצמאיים עכשוויים. הסרטים מוצעים למכירה כקלטות וידאו ו-DVD לשימוש ביתי או חינוכי. החומרים הנדירים במרכז הסרט שימשו כבסיס לספרים ומאמרים רבים, וכן נכללו בהפקות קולנועיות וטלוויזיות ובתערוכות מוזיאון רבות. כמו כן, המרכז מספק ייעוץ וסיוע במחקר לכ-2000 אנשים ומוסדות בשנה.

NCJF מארגנת מדי שנה את פסטיבל הסרטים "Jewish film" המתקיים מאז שנת 1998 בסינמטק אידי ולו וסרמן שבאוניברסיטת ברנדייס.

קישורים חיצוניים
----------------

* 

* אתר האינטרנט הרשמי של המרכז הלאומי לקולנוע יהודי (באנגלית)
* National Film Preservation Foundation (באנגלית)
* Association of Moving Image Archivists Website (באנגלית)

הערות שוליים
------------

1. ↑  בפורמט 35 מ"מ, 16 מ"מ, 8 מ"מ, סופר-8

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007313965805171
* ISNI: 0000 0001 2110 0500
* LCCN: nr95024259
* NKC: zmp2018986381
* VIAF: 132972163
* WorldCat (עם VIAF): 132972163

 |